CELEX ID: 32011R0307
Publication Date: 2011-03-29

Document:
KOMISIJOS REGLAMENTAS (ES) Nr. 307/2011
2011 m. kovo 29 d.
kuriuo iš dalies keičiami Tarybos reglamento (EB) Nr. 73/2009, nustatančio bendrąsias tiesioginės paramos schemų ūkininkams pagal bendrą žemės ūkio politiką taisykles, IV ir VIII priedai
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį Reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (1), ypač į jo 8 straipsnio 2 dalies a punktą ir 40 straipsnį,
kadangi:
(1)
Reglamento (EB) Nr. 73/2009 VIII priede kiekvienai valstybei narei nustatyta didžiausia visų teisių į išmokas, kurios gali būti skirtos kalendoriniais metais, vertė. Atsižvelgiant į 40 straipsnio 1 dalies antrą pastraipą, VIII priedą reikėtų pakeisti, kad būtų atsižvelgta į valstybių narių pranešimus pagal 2007 m. spalio 22 d. Tarybos reglamento (EB) Nr. 1234/2007, nustatančio bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (2), 188a straipsnio 3 dalį, kiek tai susiję su vyno sektoriumi.
(2)
Pagal Reglamento (EB) Nr. 1234/2007 188a straipsnio 3 dalį ir pagal Reglamento (EB) Nr. 73/2009 40 straipsnio 1 dalies antrą pastraipą, Vokietija, Graikija, Ispanija, Prancūzija, Italija, Liuksemburgas, Austrija, Portugalija ir Slovėnija pranešė Komisijai apie išnaikintus vynmedžių plotus ir teisių į išmokas vertės regioninį vidurkį, nurodytą Reglamento (EB) Nr. 73/2009 IX priedo B punkte.
(3)
Reglamento (EB) Nr. 73/2009 IV priede kiekvienai valstybei narei nustatytos viršutinės ribos, kurių negali viršyti bendra tiesioginių išmokų (atėmus taikant moduliavimą gautas sumas), kurios gali būti skirtos toje valstybėje narėje kalendoriniais metais, suma.
(4)
Atsižvelgiant į valstybių narių pranešimus pagal Reglamento (EB) Nr. 1234/2007 188a straipsnio 3 dalį ir pagal Reglamento (EB) Nr. 73/2009 40 straipsnio, pirmos dalies antrą pastraipą, turi būti padidintos tiesioginių išmokų, kurios gali būti skirtos, didžiausios bendros sumos. Todėl pagal Reglamento (EB) Nr. 73/2009 8 straipsnio 2 dalies a punktą turi būti persvarstytas to reglamento IV priedas.
(5)
Todėl Reglamento (EB) Nr. 73/2009 IV ir VIII priedai turėtų būti atitinkamai iš dalies pakeisti.
(6)
Šiame reglamente numatytos priemonės atitinka Tiesioginių išmokų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 73/2009 IV priedas pakeičiamas šio reglamento I priedo tekstu.
2 straipsnis
Reglamento (EB) Nr. 73/2009 VIII priedas pakeičiamas šio reglamento II priedo tekstu.
3 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2011 m. kovo 29 d.

EuroVoc Classification:
Level 1: 100155
100145
100143
100156
Level 2: 100178
100242
100245
100171
Level 3: 2825
2442
2443
2460
4222
All Descriptors: 2173
2443
2825
2965
2969
3003
6257